De omdiskuterede planer om at etablere biografer i Shoppen blev i går godkendt på et møde i Teknik- og Miljøforvaltningen. Et flertal på 18 mod 12 godkendte planen. Argumentet imod etableringen er, at en biograf i Shoppen vil være en konkurrent til Aalborg Midtby, og at tiltaget dermed vil svække bylivet. Omvendt mener fortalerne for biograferne, at de vil være en styrkelse af City Syd. Biograferne skal ligge i tilknytning til Shoppen. Derudover skal der bygges en restaurant sammen med biograferne. På den måde håber man også, at Shoppen vil blive styrket, således at man kan udleje alle butikslokaler i centeret.
Et flertal i byrådet har godkendt planer om at arbejde videre med etablering af seks biografer i Shoppen.